Nicolas Plein

Den Nicolas Plein, genannt Schnuck, gebuer de 25. Februar 1934 zu Esch-Uelzecht, a gestuerwen de 26. Mäerz 2019 zu TéitengDoudesannonce am Luxemburger Wort vum 28. Mäerz 2019, war e lëtzebuergesche Lokalpolitiker.

 De Politiker 
Hie gouf bei de Gemengewale vun 1975 op der Lëscht vun der LSAP an de Keeler Gemengerot gewielt, an den 1. Januar 1976 huet hie säi Mandat ugetrueden. Den 1. Januar 1982 gouf hie Schäffen ënner dem Buergermeeschter Jules Kauffmann, an no deem senger Demissioun huet hien den 31. Juli 1985 d'Plaz vum Buergermeeschter iwwerholl, wou hie bis den 31. Dezember 1993 bliwwen ass. Vun 1994 bis 1996 war hien nees ConseillerLuxemburger Wort 28.03.2019, S. 47 (Annonce vum Schäfferot vun der Gemeng Keel).

Säin Nofollger war de Fred Coullen. Hie war zanter 2012 Éierebuergermeeschter vun der Gemeng Keel.

 De Foussballspiller 
A senger Jugend war de Schnuck Plein aktive Foussballspiller, hie war vun 1949 bis 1961 beim SC Téiteng an huet am Ganzen 135 Matcher fir Téiteng gespillt. Mam SC Téiteng hat hien 1951 d'Coupe gewonn. An der Finall géint den CS Gréiwemaacher hat hien den 1-0 geschoss (Endresultat 2-0).

 Literatur 
 rsd., 2012. Anerkennung für Leistungen: zwei Ehrenbürgermeister für die Gemeinde Kayl. Luxemburger Wort 2012, Nr. 59 (9. Mäerz), S. 35.
 FH, 2012. Kayl/Tetingen: Zwei Lokalpolitiker gewürdigt: Nic. Plein und Jules Wihelm Ehrenbürgermeister. Tageblatt 2012, Nr. 59 (9. Mäerz), S. 21.
 na/rsd, 2019. Nicolas Plein verstorben. Luxemburger Wort 2019, Nr. 75 (29. Mäerz), S. 29.

Kategorie:Buergermeeschtere vu Keel
Kategorie:Lëtzebuergesch Buergermeeschteren
Kategorie:Lëtzebuergesch Foussballspiller
Kategorie:Gebuer 1934
Kategorie:Gestuerwen 2019